එමෙන්ම එම චිත්‍රපටය ඇයගේ රංගනය ලද හොඳම චිත්‍රපට අතුරින් එකකි.1962 දී තිරගත වූ ‘ගිප්ස්’ චිත්‍රපටය රංගනයට අමතරව සිය ගායනයෙන් ද ඔපවත් කිරීමට නතාලි වුඩ් සමත් විය. 1979 දී ‘ෆෙ‍්‍රාම් හියර් ටූ එටර්නිටි’ චිත්‍රපටයේ රංගනය වෙනුවෙන් ඇය ගොල්ඩන් ග්ලෝබ් සම්මානයට ද පාත්‍ර වූවාය.විශිෂ්ට රංගන ප්‍රතිභාවක් පෙන්නුම් කළ නතාලි වුඩ්ගේ රංගනයෙන් ඔපවත් වූ චිත්‍රපට රැසක් වාණිජ්‍යමය ලාභ ලැබූ චිත්‍රපට බවට පත් විය.මිය යන විටත් මේ අසහාය නිළිය චිත්‍රපට 56 කට අධික සංඛ්‍යාවකට සිය රංගන දායකත්වය ලබා දී තිබිණි.කෙසේ නමුත් වසර 31 ට පෙර සිදු වූ මෙම සුපිරි හොලිවුඩ් නිළියගේ මරණය අහම්බෙන් සිදු වූවක් නොවන බවට කරුණු මේ වන විට අනාවරණය කරගෙන ඇති බවට හොලිවුඩ් ආරංචි මාර්ග සඳහන් කර සිටියි.මීට මාස අටකට පෙර වුඩ්ගේ මරණය සම්බන්ධව පරීක්ෂණ නැවත ආරම්භ කළත් ඒ පිළිබඳ නිශ්චිත නිගමනයකට තවමත් පැමිණ නොමැති බවයි ලොස් ඇන්ජලීස් නුවර වාර්තා දන්වා සිටින්නේ.